Singer kimmt vo a schwäbischn Bauernfamilie außa und hod an da LMU Jura und Politik studiert. Danoch hod a in Hamburg a kaufmännische Ausbuidung gmocht und is da landwirtschaftlichn Zentroignossenschaft vo de boarischen Bauernvarein beitren, de da „Bauerndoktor“ Georg Heim grindt hod. Mid 38 Jarn is a in Vorstond vo da Rengsburger Gnossenschaftlichen Warenzentroin (GeWa) bruaffa worn, de 1933 auf Druck vo de Nazis mit da Mingara BayWa fusioniern hod miassn. Da Singer hod sein Vorstondsposten aufgem miassn und hod danoch ois Prokurist fia de Baywa garbad. Weil a im 3. Reich politisch nix do hod, homsn 1945 zum komissarischn Gschäftsfiarer vo da Boarischen Zentroidarlehnskassn und da BayWa gmachd. A Jar späda is a Vorstandsvorsitzender und Generoidirektor vo beiden worn.